Године 1998. прихватио је понуду фудбалског савеза Аргентине да води сениорску репрезентацију ове земље. Водио је тим на Светском првенству 2002. године, у којем су, међутим, Аргентинци свој наступ завршили у групној фази. Ипак је 2004. године предводио аргентински олимпијски тим који је освојио златну медаљу на Олимпијским играма у Атини. Исте године, сасвим неочекивано, поднео је оставку на место селектора репрезентације Аргентине.